craciuncg/RoMedQA_v2 huggingface dataset:
Este corect să afirmăm despre proprietățile miocardului:
1. miocardul ventricular de lucru este alcătuit din două tipuri de celule care inițiază și conduc impulsul
2. inima funcționează ca două sinciții, atrial și ventricular, având o singură conexiune funcțională electrică
3. inima este inexcitabilă în diastola generală
4. forța de contracție este direct proporțională cu grosimea pereților inimii
5. niciun răspuns corect
Răspuns corect: 24
Alegeți asocierile corecte dintre mușchi și artera de la nivelul respectiv:
1. mușchiul trapez - aorta descendentă toracică
2. mușchiul gastrocnemian - artera dorsală a piciorului
3. mușchii pronatori ai mâinii - artera axilară
4. mușchiul semitendinos - artera femurală
5. niciun răspuns corect
Răspuns corect: 14
În absența unui stimul, potențialul membranar:
1. include o pantă ascendentă - depolarizarea - produsă de deschiderea canalelor de Na+ voltaj dependente
2. este constant, iar concentrațiile intracelulare de Na+ și K+ sunt relativ aceleași
3. are o valoare apropiată de potențialul de echilibru pentru potasiu
4. include o pantă descendentă - repolarizarea - produsă de deschiderea canalelor de K+ voltaj dependente
5. depinde de permeabilitatea membranei pentru diferitele tipuri de ioni
Răspuns corect: 235
Se află celule musculare în structura:
1. dermului
2. cristalinului
3. ureterului
4. pupilei
5. niciun răspuns corect
Răspuns corect: 13
Trompa lui Eustachio:
1. reprezintă o comunicare între casa timpanului și nazofaringe
2. este localizată în urechea internă
3. face conexiunea între uter și ovar
4. are rolul de a egaliza presiunea pe ambele fețe ale timpanului
5. reprezintă o comunicare între casa timpanului și urechea internă
Răspuns corect: 14
Referitor la receptorii senzitivi din piele este adevărat că:
1. terminațiile nervoase libere străbat dermul și pătrund în epiderm
2. corpusculii Meissner detectează presiunile și vibrațiile ușoare
3. discurile Merkel situate în epiderm detectează durerea
4. corpusculii Pacini din dermul reticular recepționează căldură
5. niciun răspuns corect
Răspuns corect: 12
Alegeți afirmațiile adevărate în legătură cu lichidele organismului:
1. în vilozitatea intestinală are loc absorbția osmotică a apei
2. ADH-ul crește reasorbția facultativă a apei la nivelul tubilor contorți distali și colectori ai nefronului
3. ADH-ul controlează secrețiile tuturor glandelor exocrine
4. în tubul contort proximal ale loc reabsorbția osmotică obligatorie a apei
5. niciun răspuns corect
Răspuns corect: 1234
Dezvoltarea oaselor se realizează prin:
1. osificare desmală pentru oasele bazei craniului
2. osificare de membrană pentru creșterea în grosime a oaselor lungi, pe seama zonei externe, osteogene a periostului
3. apariția de centre de osificare mai întâi în epifize și apoi în diafiză
4. osificare encondrală pentru oasele membrelor
5. osificare endoconjunctivă pentru oasele bolții cutiei craniene
Răspuns corect: 45
Procesele care au loc la nivelul sistemului tubular al nefronului includ:
1. formarea a 125 mL/minut de filtrat glomerular
2. reabsorbția prin transport pasiv a glucozei și a aminoacizilor
3. reabsorbția obligatorie, prin mecanism osmotic, în tubul contort proximal, a 80% din apa filtrată
4. secreția tubulară ca modalitate principală de curățire a plasmei de cataboliții azotați neutilizabili
5. reabsorbția de Na+ în tubul contort distal, mecanism activat de aldosteron
Răspuns corect: 35
Următoarele enunțuri sunt corecte cu privire la ficat:
1. elaborează o secreție digestivă endocrină
2. superior este în contact cu diafragma abdominală
3. eliberează secreția digestivă în vena portă
4. eliberarea conținutului vezicii biliare este stimulată de un factor endocrin
5. niciun răspuns corect
Răspuns corect: 24
Care dintre mișcările următoare caracterizează inspirul?
1. proiecția înainte a sternului
2. ridicarea grilajului costal
3. coborârea grilajului costal
4. contracția diafragmei
5. niciun răspuns corect
Răspuns corect: 124
Selectați afirmațiile false:
1. mioza este un reflex vegetativ parasimpatic
2. neocortexul este sediul proceselor psihice afectiv-emoționale
3. talamusul este stație de releu pentru toate formele de sensibilitate și pentru analizatorul gustativ
4. nervul accesor nu are anexată componentă parasimpatică
5. fornixul are în structura sa fibre comisurale, ca și corpul calos
Răspuns corect: 23
Despre filtratul glomerular se pot afirma următoarele:
1. este lichidul care filtrează din capilarele glomerulare în capsula renală și care are aproape aceeași compoziție cu cei 16 ml de lichid care filtrează în interstiții la nivelul capilarelor arteriale
2. în mod obișnuit, peste 99% din filtrat este reabsorbit, cea mai importantă reabsorbție a apei având loc la nivelul tubilor contorți proximali
3. cantitatea de filtrat glomerular care se formează într-un minut prin toți nefronii celor doi rinichi se numește debitul filtrării glomerulare
4. debitul filtrării glomerulare este de aproximativ 125 mL/min (zilnic, 180 L) și poate crește în hiposecreția de vasopresină
5. este o plasmă care conține proteine în cantități semnificative, determinând o presiune coloid-osmotică de 32 mm Hg
Răspuns corect: 23
Glandele uterine reprezintă:
1. glande tubulare încolăcite
2. glande compuse
3. glande tubulare ramificate
4. glande pluricelulare simple
5. niciun răspuns corect
Răspuns corect: 34
Care asociere/asocieri este/sunt corectă/corecte referitor la structura și funcția vaselor sanguine ale organismului?
1. perete alcătuit dintr-un singur strat de epiteliu pavimentos - schimbul de gaze între sânge și țesuturi
2. lumen de diametru redus, perete subțire cu trei straturi - transportă sângele cu presiune ridicată la inimă
3. vas sanguin cu valve - transportă sânge la presiune mică la inimă
4. tunica medie groasă formată din celule musculare netede și țesut elastic - contribuie la controlul circulației sângelui în capilare
5. niciun răspuns corect
Răspuns corect: 13
Ovogeneza:
1. după finalizarea primei faze a meiozei, ovocitul conține 23 de cromozomi
2. LH stimulează ovogeneza
3. începe în a 3-a lună după naștere
4. există aproximativ două milioane de ovocite primare
5. niciun răspuns corect
Răspuns corect: 14
Următoarele afirmații sunt corecte:
1. riboza este o pentoză care se găsește în alcătuirea unor enzime
2. lipidele din țesutul subcutanat au rol plastic și energetic
3. absența ADP în celula musculară conduce la stoparea degradării moleculei de glucoză
4. indivizii cu afecțiuni tiroidiene care prezintă și exoftalmie au un nivel al colesterolului total plasmatic de peste 200 mg/dL
5. niciun răspuns corect
Răspuns corect: 123
Despre circulația limfatică următoarele afirmații sunt adevărate:
1. are rol de drenare a țesuturilor
2. limfa face parte din mediul intern al organismului, ea ajunge în final în circulația arterială
3. limfa face parte din mediul intern al organismului, ea ajunge în final în circulația venoasă
4. vasele limfatice au în interior valve semilunare
5. începe cu capilarele limfatice care au o structură diferită de a capilarelor sanguine, fiind mai groase
Răspuns corect: 134
În procesul de gluconeogeneză:
1. moleculele de glucoză sunt stocate în ficat
2. glucoza se sintetizează din surse neglucidice
3. glicogenul este scindat în glucoză
4. moleculele de glicerol pot fi transformate în glucoză
5. niciun răspuns corect
Răspuns corect: 24
Alegeți varianta corectă referitoare la colesterol:
1. se află în regiunea hidrofobă a plasmalemei
2. colesterolul plasmatic poate fi crescut în hipotiroidism
3. este un produs rezultat din scindarea chilomicronilor asupra cărora acționează peptidaza
4. depunerea progresivă subendotelială coronariană a sa, duce la formarea în final a plăcii ateromatoase
5. din el se sintetizează mineralocorticoizii, adrenalina și hormonii sexosteroizi
Răspuns corect: 124
Selectați afirmațiile corecte referitoare la artera aortă:
1. ramurile ei terminale se împart fiecare, la nivelul articulației sacroiliace, în două ramuri: internă, pentru irigarea pelvisului, și externă, pentru irigarea membrului inferior
2. transportă 20 mL de oxigen/dL sânge din care, la nivelul țesuturilor, în repaus, se vor elibera 12 L
3. prin arterele coronare, ramuri ale arcului aortic, asigură irigarea pompei sistemului circulator
4. datorită elasticității, amortizează unda de șoc sistolică, transformând ejecția sacadată a sângelui în curgere continuă
5. la nivelul ei, sângele curge cu o viteză de 0,5 mm/sec și sub presiune de 120/80 mm Hg
Răspuns corect: 14
Care sunt enunțurile corecte despre colesterol?
1. este un lipid
2. stabilizează lipidele din membrană
3. reduce fluiditatea membranei
4. este un acid nucleic
5. este o proteină
Răspuns corect: 123
Alegeți răspunsurile corecte:
1. deutoneuronul căii vizuale este în relație cu neuronii bipolari din retină
2. axonii neuronilor din nucleii cohleari pontini sunt în relație cu coliculii cvadrigemeni inferiori
3. radiațiile optice conectează corpul geniculat lateral cu cortexul occipital
4. deutoneuronul căii olfactive este reprezentat de celulele mitrale
5. motoneuronul alfa se termină pe partea centrală a fibrelor sacului și lanțului nuclear
Răspuns corect: 1234
Alegeți afirmațiile corecte:
1. gastrina secretată în celulele G din glandele pilorice stimulează secreția de HCl
2. stimularea nucleului dorsal al vagului din bulbul rahidian produce creșterea secreției salivare și gastrice
3. bila este produsul de secreție continuă a hepatocitelor, care se eliberează în duoden în perioadele interdigestive
4. capilarele sinusoide din lobulul hepatic realizează legătura între ramuri ale venei porte și vena centrolobulară
5. chilomicronii se formează în enterocite și nu conțin glucide și electroliți
Răspuns corect: 145
Datorită diabetului zaharat poate să apară:
1. cetoacidoză determinată de corpii cetonici și de acidul lactic
2. alcaloză metabolică și comă diabetică
3. un catabolism lipidic accelerat
4. o respirație cu miros caracteristic de diluant de lac de unghii
5. niciun răspuns corect
Răspuns corect: 34
Referitor la proteinele plasmatice este adevărat că:
1. fibrinogenul este produs la nivelul ficatului
2. pot traversa cu ușurință pereții capilarelor sanguine
3. reprezintă 7% din conținutul plasmei
4. albuminele reprezintă 7% din totalitatea proteinelor plasmatice
5. niciun răspuns corect
Răspuns corect: 13
Apeductul Silvius:
1. face legătura între ventriculii cerebrali laterali
2. face legătura dintre ventriculul cerebral IV și canalul medular central (ependimar)
3. face legătura dintre ventriculii cerebrali III și IV
4. conține lichid cefalorahidian
5. niciun răspuns corect
Răspuns corect: 34
Care dintre următorii nervi inervează limba?
1. nervul vag
2. nervul facial
3. nervul IX
4. nervul XII
5. niciun răspuns corect
Răspuns corect: 1234
Selectați răspunsurile corecte:
1. toate vitaminele se absorb, prin transport pasiv sau activ la nivelul intestinului distal
2. inhibitorul tripsinei este secretat de aceleași celule și în același timp cu proenzimele
3. glandele oxintice, de la nivelul fundului și corpului gastric, secretă și factor intrinsec necesar absorbției ileale a piridoxinei
4. evacuarea bilei este realizată continuu prin contracția musculaturii veziculei biliare stimulate pe calea nervului vag și prin acțiunea colecistokininei
5. enzimele asociate microvililor celulelor epiteliale intestinale își exercită rolul în timpul procesului de absorbție intestinală
Răspuns corect: 25
Alegeți afirmațiile adevărate privind vitaminele grupului B:
1. sunt hidrosolubile
2. pot interveni în procesul vederii - piridoxina
3. pot condiționa integritatea epiteliilor de acoperire - cobalamina
4. pot interveni în funcționarea sistemului nervos central și a sistemului nervos periferic - tiamina
5. pot interveni în hematopoieză - riboflavina
Răspuns corect: 14
Alegeți afirmațiile corecte:
1. GRH secretat în hipotalamusul median, ajunge în hipofiza posterioară prin sistemul port hipotalamo-hipofizar, și stimulează sinteza hormonilor glandulotropi
2. pancreasul este localizat anterior de artera aortă și secretă singurul hormon cu efect catabolizant pentru toate metabolismele intermediare
3. ADH este secretat de o glandă a cărei corticală și medulară sunt diferite din punct de vedere embriologic, anatomic și funcțional
4. glandele endocrine situate pe fața posterioară a lobilor tiroidieni secretă un hormon care este activ asupra osului, rinichiului și tractului digestiv, fie prin efecte directe, fie prin efectele vitaminei D3
5. glanda endocrină localizată între coliculii cvadrigemeni superiori are legături strânse cu retina și secretă melatonină și vasotocină
Răspuns corect: 45
Următoarele asocieri dintre foițele embrionare și structurile derivate ale acestora sunt adevărate:
1. mezoderm-mucoasa tubului digestiv
2. ectoderm-sistemul nervos
3. endoderm-structuri anexe ale tubului digestiv
4. endoderm-părți ale ochiului și urechii
5. niciun răspuns corect
Răspuns corect: 23
Interneuronii sunt localizați:
1. între axonul neuronului viscerosenzitiv și neuronul visceromotor
2. între protoneuroni și neuronii somatomotori
3. între neuronii cu rol în menținerea tonusului muscular
4. între cele două emisfere cerebrale
5. niciun răspuns corect
Răspuns corect: 12
Următoarele structuri nervoase conțin deutoneuroni:
1. nucleul cuneat
2. ganglionul geniculat
3. nucleul solitar
4. ganglionul trigeminal
5. niciun răspuns corect
Răspuns corect: 13
Următoarele afirmații referitoare la răspunsul imun sunt adevărate:
1. procesul de selecție clonală îi permite limfocitului B să producă o cantitate crescută de anticorpi diferiți
2. osteocitul prezintă pe suprafață doar molecule CMH tip I
3. microglia prezintă pe suprafață atât molecule CMH tip I cât și CMH tip II
4. moleculele CMH tip I de pe macrofage interacționează cu celulele T4 care secretă apoi limfokine
5. niciun răspuns corect
Răspuns corect: 23
Testiculul eliberează în mediul intern:
1. spermatozoizi
2. hormoni proveniți din colesterol
3. lichid cu rol nutritiv pentru spermatozoizi
4. estrogeni
5. niciun răspuns corect
Răspuns corect: 24
La nivel renal, se pot găsi unele vitamine în compoziția lichidului din:
1. capsula Bowman
2. capilarele peritubulare
3. tubul colector
4. sistemul tubular al nefronului
5. niciun răspuns corect
Răspuns corect: 1234
Despre glucoză sunt adevărate afirmațiile:
1. în sânge are o concentrație de 65-110 mg/dl
2. eliberează 4,1 Kcal/g prin degradare completă
3. în ficat poate fi produsă din fructoză
4. în rinichi poate fi sintetizată din acizi grași sau aminoacizi
5. niciun răspuns corect
Răspuns corect: 1234
În ciclul Krebs, CO2 se formează prin transformarea:
1. succinil CoA în acid succinic
2. acidului α cetoglutaric în succinil CoA
3. acidului oxalacetic în acid citric
4. acidului izocitric în acid α cetoglutaric
5. niciun răspuns corect
Răspuns corect: 24
La ultimele analize, Alin a fost diagnosticat cu hipotensiune arterială și tahicardie. Despre relația mineralelor și diagnostic se poate afirma că:
1. concentrația scăzută a fierului poate reprezenta una dintre cauze
2. un procent sub 5% din greutatea corpului atribuit mineralelor poate sugera diagnosticul
3. iodul în cantitate crescută prin stimularea producției de hormoni tiroidieni ar putea justifica diagnosticul
4. un procent de 10% din greutatea corpului atribuit mineralelor poate sugera diagnosticul
5. niciun răspuns corect
Răspuns corect: 12
Față de succesiunea logică a evenimentelor din faza a treia a coagulării, care dintre următoarele enunțuri sunt nepotrivite?
1. în ochiurile rețelei de fibrină se fixează trombocite
2. rețeaua de fibrină se descompune în monomeri
3. sângerarea se oprește temporar
4. monomerii de fibrină polimerizează spontan
5. niciun răspuns corect
Răspuns corect: 23
Cu cine fac sinapsă celulele bipolare din retină?
1. cu celulele receptoare
2. cu celulele orizontale
3. cu celulele ganglionare
4. cu celulele amacrine
5. niciun răspuns corect
Răspuns corect: 13
Ce se poate afirma despre potențialul de acțiune neuronal:
1. reprezintă o modificare temporară a potențialului de repaus
2. perioada refractară absolută se datorează inactivării canalelor pentru sodiu
3. are durata mai mare decât în cazul fibrei musculare cardiace
4. are aceeași valoare pentru toate celulele țesutului nervos
5. niciun răspuns corect
Răspuns corect: 12
Următoarele tipuri de țesut muscular au control involuntar:
1. mușchiul scheletic
2. mușchiul neted
3. mușchiul cardiac
4. mușchiul striat
5. niciun răspuns corect
Răspuns corect: 23
Referitor la fascia superficială a mușchiului scheletic este adevărat că:
1. învelește fiecare fibră musculară
2. participă la formarea tendonului
3. este constituită din țesut conjunctiv
4. nu poate conține țesut adipos
5. niciun răspuns corect
Răspuns corect: 23
Un pacient în vârstă de 32 de ani se prezintă la spital cu următoarele simptome: hipertensiune, edeme faciale, slăbiciune musculară. Despre pacient putem afirma:
1. suferă de boala Addison
2. pacientul poate prezenta o hipersecreție de ACTH
3. pacientul poate prezenta o hipersecreție de cortizol
4. poate avea un nivel glicemic scăzut
5. niciun răspuns corect
Răspuns corect: 23
Care din următoarele afirmații sunt adevărate:
1. nucleii gracilis și cuneat din bulb conțin deutoneuronul sensibilității care se ocupă de simțul poziției și a mișcării în spațiu
2. corpusculii lamelați sunt terminații libere ai receptorilor căilor sensibilității interoceptive aflați în pereții vaselor și organelor
3. deutoneuronul sensibilității protopatice se află în neuronii motori din cornul posterior
4. fasciculul spinocerebelos dorsal străbate bulbul și apoi pe calea pedunculului cerebelos superior, ajunge la cerebel
5. axonul celui de-al treilea neuron al căilor sensibilității dureroase se proiectează pe scoarța cerebrală în aria somestezică I din lobul frontal
Răspuns corect: 12
Referitor la structurile sistemului urinar sunt adevărate:
1. vezica urinară intră în contact anterior cu uterul
2. ureterul este încrucișat de ductul deferent
3. pelvisul renal se află pe fața medială a rinichiului
4. rinichii sunt organe intraperitoneale
5. niciun răspuns corect
Răspuns corect: 23
Referitor la sistemele tampon este adevărat că:
1. grupările amino acționează ca baze
2. Na2HPO4 este un acid slab
3. NaH2PO4 este o bază slabă
4. grupările carboxil acționează ca acizi
5. niciun răspuns corect
Răspuns corect: 14
La studiul microscopic al unei prelungiri neuronale se observă multe formațiuni spinoase. Referitor la această prelungire este adevărat că:
1. transmite impulsuri nervoase către corpul celular
2. prezintă mii de ramificații microscopice
3. este specializată în recepționarea impulsurilor nervoase
4. eliberează neurotransmițători
5. niciun răspuns corect
Răspuns corect: 13
În timpul acomodării pentru vederea de aproape:
1. mușchiul ciliar se relaxează
2. pupila se micșorează
3. convexitatea cristalinului scade
4. se eliberează tensiunea din ligamentul suspensor
5. niciun răspuns corect
Răspuns corect: 24
Mușchii striați:
1. conțin și fibre nervoase vegetative, responsabile de reacțiile vasomotorii
2. reprezintă, în exclusivitate, sediul proprioceptorilor
3. din structura limbii sunt inervați de nervul hipoglos
4. de la nivelul sfincterului anal extern sunt inervați de nervii pelvici
5. fac parte din structura laringelui și faringelui
Răspuns corect: 135
Acidul ribonucleic se găsește în:
1. corpusculi Golgi
2. centrozomi
3. nucleoli
4. ribozomi
5. niciun răspuns corect
Răspuns corect: 34
Alegeți afirmațiile corecte privind defecația:
1. reprezintă procesul de eliminare a materiilor fecale din intestin
2. sfincterul anal extern conține fibre musculare striate aflate sub control voluntar
3. unele mișcări ”în masă” propulsează fecalele în rect
4. fibrele parasimpatice relaxează sfincterul anal intern
5. nervii pelvici relaxează sfincterul anal extern
Răspuns corect: 1234
Într-un experiment în laboratorul de chimie se obține un ion prin:
1. reacția de oxidare
2. completarea stratului extern de electroni al atomului
3. reacția de reducere
4. încărcarea electrică a neuronului
5. niciun răspuns corect
Răspuns corect: 13
Următoarele enunțuri referitoare la apărarea specifică sunt adevărate:
1. se dezvoltă în urma expunerii la agenți capabili să inducă un răspuns imun (imunogene)
2. poate fi dobândită artificial pasiv prin vaccinare
3. poate fi dobândită activ prin transfer transplacentar de anticorpi
4. se caracterizează și prin memorie imunologică
5. este înnăscută și este prezentă la toți oamenii
Răspuns corect: 14
O cantitate mai mare de potasiu în sânge:
1. poate apărea în boala Cushing
2. poate apărea datorită edemului
3. poate cauza contracții rapide și neregulate ale inimii
4. poate apărea prin deficit de aldosteron
5. niciun răspuns corect
Răspuns corect: 34
Alegeți afirmațiile false:
1. spermatocitul secundar este celulă haploidă
2. ovocitul primar este celulă haploidă
3. spermatida este celulă diploidă
4. ovogonia este celulă diploidă
5. niciun răspuns corect
Răspuns corect: 23
Selectați afirmațiile false:
1. calea vizuală - conține trei neuroni, primii doi la nivelul retinei - are segmentul central la nivelul lobului occipital
2. calea sensibilității cutanate epicritice și proprioceptive de control a mișcării de la nivelul trunchiului și membrelor - conține trei neuroni, deutoneuronul în cornul medular posterior - are segmentul central în girusul postcentral
3. calea auditivă - conține trei neuroni, al treilea neuron în talamus - are segmentul central la nivelul lobului temporal
4. calea sensibilității tactile fine de la nivelul trunchiului și membrelor - conține trei neuroni, deutoneuronul în bulb - are segmentul central la nivelul ariei somestezice I
5. calea gustativă - conține trei neuroni, protoneuronul în bulb - are segmentul central în neocortex
Răspuns corect: 235
Următoarele procese sunt stimulate de FSH:
1. maturarea foliculului ovarian
2. secreția de estrogeni și testosteron
3. spermatogeneza în celulele interstițiale Leydig
4. secreția de testosteron
5. funcția exocrină a gonadei masculine
Răspuns corect: 15
Referitor la sistemul reproducător masculin este adevărat că:
1. vezicula seminală este un organ unic, ce secretă hormoni denumiți prostaglandine
2. secreția prostatei constituie aproximativ 60% din volumul lichidului seminal
3. secreția veziculei seminale este alcalină
4. prostata secretă un lichid ușor alcalin
5. niciun răspuns corect
Răspuns corect: 34
Întoarcerea sângelui la inimă este favorizată de:
1. pompa Na+/K+
2. aspirația toracică
3. pompa musculară
4. pompa cardiacă
5. niciun răspuns corect
Răspuns corect: 234
Următoarele afirmații referitoare la uter sunt adevărate:
1. perimetrul uterin este considerat stratul funcțional, cu modificări structurale atunci când se elimină odată cu sângerarea menstruală
2. este vascularizat de arterele uterine din care se desprind ramuri pentru vagin, trompele uterine și ovare
3. prezintă o porțiune intermediară, istmul, care este localizată între corpul și colul uterin
4. prezintă vene care se deschid în vena iliacă externă
5. este un organ musculos, cavitar și impar, interpus între trompele uterine și vagin
Răspuns corect: 235
Sunt adevărate următoarele afirmații despre neuronii pseudounipolari:
1. se găsesc predominant în SNC
2. pot prezenta mielina pe ambele prelungiri ale lor
3. reprezintă componenta principală a nervilor parasimpatici motori
4. constituie calea aferentă în cadrul reflexului rotulian
5. niciun răspuns corect
Răspuns corect: 24
Care dintre următoarele enunțuri referitoare la sistemul digestiv sunt corecte?
1. la nivelul intestinului gros se află haustre, apendice epiploice (adipoase) și tenii (benzi musculare)
2. stomacul prezintă mușchi longitudinal, mușchi circular și mușchi oblic
3. intestinul subțire este format din două porțiuni, jejun și ileon
4. la capătul terminal al esofagului, pe o porțiune de 2-5 cm, musculatura longitudinală și oblică este îngroșată funcționând ca un sfincter
5. tubul digestiv asigură aportul continuu de apă, electroliți și substanțe nutritive necesare organismului
Răspuns corect: 125
Gameții includ:
1. ovarele
2. ovulele
3. spermatozoizii
4. zigotul
5. gonadele
Răspuns corect: 23